section_heading: Povijest
paragraph_text: U 1970-ima Graničar je doživio svoje prve „zlatne godine“. Proslavljen je „zlatni jubilej“ – 50 godina od osnutka kluba, a postignuti su i veliki sportski uspjesi. Klub je ostvario uspjeh u posavskom dijelu Slavonske lige, a u sezoni 1975./76. doživio je najveći uspjeh do tada, kada je pobjedom nad NK „Fruškogorac“ iz Iloka ostvario plasman u Hrvatsku nogometnu ligu – skupina sjever. Novom reorganizacijom 1979. godine NK „Graničar“ seli u Jedinstvenu nogometnu ligu Slavonije i Baranje. 80-e su započele velikom svečanošću za 100 obljetnicu igranja nogometa u Hrvatskoj i tadašnjoj Jugoslaviji, a stadion NK-a „Graničar“ odigrao je pritom odigrao važnu ulogu i bio domaćin brojnim revijalnim utakmicama.